દંપતિને લાગ્યું કે વધારે પડતી ‘પંચાત’ કરે છે, એટલે તેમણે સોશ્યલ મીડિયામાં પાસપોર્ટ માટે હેરાનગતિનો મેસેજ મૂક્યો. એક્ટિવ સુષ્મા સ્વરાજે સોશ્યલ મીડિયામાં જ તેમને પાસપોર્ટ તરત આપી દેવાનો આદેશ કર્યો અને બાદમાં પેલા અધિકારીની તાત્કાલિક બદલી પણ થઈ ગઈ.અર્ધ-મુસ્લિમ દંપતિની વહારે સુષ્મા સ્વરાજ ગયા તે વાત ભાજપભક્ત ટ્રોલને પસંદ પડી નહોતી. લવ-જેહાદનો મામલો પણ તેમને આમાં દેખાયો હતો. દંપતિએ સરનામું ખોટું આપ્યું છે, ત્યાંથી શરૂ કરીને અનેક મેસેજનો મારો ચાલ્યો. તેમાં સુષ્મા સ્વરાજને પણ છોડવામાં ના આવ્યા અને સુડોસેક્યુલરોની જેમ તેઓ પણ મુસ્લિમોને વહાલા થવા જાય છે તેવી ટીકાનો મારો ચાલ્યો.આ ટ્રોલ લાંબો ચાલ્યો અને સુષ્માએ આખરે કહેવું પડ્યું હતું કે ટીકા કરવી હોય તો કરો, પણ ભાષામાં સંયમ રાખો.